უენდელ მერედით სტენლი

უენდელ მერედით სტენლი (ინგლ. Wendell Meredith Stanley; დ. 16 მარაშინათუთა, 1904, რიჯვილი, ინდიანა, ააშ — ღ. 15 მანგი, 1971, სალამანკა, ესპანეთი) — ამერიკალი ქიმიკოსი, ნობელიშ პრემიაშ ლაურეატი ქიმიაშ დარგის 1946 წანას (ჯეიმს სამნერი დო ჯონ ჰოვარდ ნორთროპიწკჷმა ართო). გურაფულენდჷ ერლამიშ კოლეჯის, სოდეთ მიპალუ ქიმიაშ ბაკალავრიშ ხარისხი. უკულ გურაფა გაგინძორჷ ილინოისიშ უნივერსიტეტის (ურბანა-შამპეინი). ილინოისიშ უნივერსიტეტის სტენლიქ მიპალუ მაგისტრიშ ხარისხი 1927 წანას დო 1929 წანას თხილუ ოდოქტორე დისერტაცია. გურაფაშ თებაშ უკულ უენდელ მერედით სტენლი მუშენდჷ როკფელერიშ უნივერსიტეტის. 1948 წანაშე რდჷ კალიფორნიაშ უნივერსიტეტიშ (ბერკლი) ბიოქიმიაშ პროფესორი. უენდელ მერედით სტენლი რდჷ შხვადოშხვა პრემიეფიშ, ჯილდოეფიშ ლაურეატი დო ჰარვარდიშ უნივერსიტეტიშ, იელიშ უნივერსიტეტიშ, ფრინსთონიშ უნივერსიტეტიშ დო პარიზიშ უნივერსიტეტიშ საპატიო დოქტორი. გურაფულენდჷ ვირუსეფიშ სტრუქტურას, მუტაციეფს, რეპროდუქციაშ პრინციპეფს. 1935 წანას აკეთჷ თამბაქოშ მოზაიკური ვირუსიშ იზოლაცია კრისტალურ ფორმათ. 1955 წანას სტენლიქ აკეთჷ პოლიომელიტიშ ვირუსიშ იზოლაცია.

რესურსეფი ინტერნეტის

Wendell Meredith Stanley and the birth of biochemistry at UC Berkeley
Guide to the Wendell M. Stanley Papers at The Bancroft Library

კატეგორია:ამერიკალეფი
კატეგორია:ამერიკალი ქიმიკოსეფი
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ქიმიაშ დარგის
კატეგორია:დუნაბადი 1904
კატეგორია:ნაღურა 1971